/* COM (2010) 0438 */ KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä Nro 4-6/2010





[pic] | EUROOPAN KOMISSIO | Bryssel 17.8.2010 KOM(2010) 438 lopullinen . KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä Nro 4-6/2010 SISÄLLYS 1. Johdanto 3 2. Maataloustukirahaston käyttötarkoitukseensa sidotut tulot 3 3. Väliaikaisista rakenneuudistusmääristä peräisin olevat tulot (sokeriala) 4 4. Kuvaus maataloustukirahaston vuoden 2010 talousarvion alustavasta toteutumisesta 4 5. Maataloustukirahaston käyttötarkoitukseensa sidottujen tulojen toteutuminen 8 6. Väliaikaisista rakenneuudistusmääristä peräisin olevien tulojen toteutuminen (sokeriala) 8 7. Sokerialan rakenneuudistusrahaston toteutuminen 9 8. Päätelmät 9 LIITE: | MAATALOUSTUKIRAHASTON MÄÄRÄRAHOJEN ALUSTAVA KÄYTTÖ 30. HUHTIKUUTA 2010 ASTI | JOHDANTO Liitteenä olevassa taulukossa esitetään talousarvion tosiasiallisen toteutumisen taso 16. lokakuuta 2009 ja 30. huhtikuuta 2010 välisenä aikana suhteessa indikaattorin osoittamaan menoprofiiliin. Toteutumisen taso on määritelty neuvoston asetuksen (EY) N:o 1290/2005[1] 20 artiklan säännösten perusteella. MAATALOUSTUKIRAHASTON KÄYTTÖTARKOITUKSEENSA SIDOTUT TULOT Yhteisen maatalouspolitiikan rahoituksesta annetun neuvoston asetuksen (EY) N:o 1290/2005 34 artiklan säännösten mukaan tulot, jotka saadaan sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Kyseisten säännösten mukaan käyttötarkoitukseensa sidottuja tuloja voidaan käyttää jäsenvaltioille aiheutuneisiin maataloustukirahaston menoihin. Jos osa tuloista jää käyttämättä, kyseinen osuus siirretään automaattisesti seuraavaan varainhoitovuoteen[2]. Komission vuoden 2010 oikaisukirjelmässä esitettiin sekä komission viimeisin arvio määrärahoista, jotka tarvitaan ennakoitujen markkinatoimenpiteiden ja suorien tukien rahoittamiseksi sekä arviot käyttötarkoitukseensa sidotuista tuloista, jotka ennakoidaan kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Sen vuoksi komissio otti tässä maataloustukirahastolle myönnettävien määrärahojen määrää koskevassa oikaisukirjelmäehdotuksessa huomioon tulevana varainhoitovuonna käytettävissä olevan käyttötarkoitukseensa sidottujen tulojen ennakoidun kokonaismäärän ja pyysi määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle saman vuoden osalta arvioitujen menojen määrästä. Sen jälkeen budjettivallan käyttäjä hyväksyi maataloustukirahaston uuden talousarvion, jonka määrärahoihin ei sisältynyt käyttötarkoitukseensa sidottujen tulojen ennakoitua määrää. Vuoden 2010 oikaisukirjelmää laadittaessa komissio arvioi käyttötarkoitukseensa sidottujen tulojen määrän olevan 922 miljoonaa euroa seuraavasti: - Käyttötarkoitukseensa sidotuista tuloista varainhoitovuoden 2010 kuluessa kertyväksi määräksi arvioitiin 789 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 600 miljoonaa euroa ja sääntöjenvastaisuuksien perusteella 91 miljoonaa euroa. Maidon lisämaksusta saataviksi tuloiksi arvioitiin 98 miljoonaa euroa. - Varainhoitovuodelta 2009 varainhoitovuodelle 2010 siirrettäväksi käyttötarkoitukseensa sidottujen tulojen määräksi arvioitiin 133 miljoonaa euroa. Vuoden 2010 oikaisukirjelmässään komissio sitoi nämä 922 miljoonan euron tulot kahteen järjestelmään seuraavasti: Tarkemmin sanottuna - 222 miljoonaa euroa sidottiin hedelmä- ja vihannesalan tuottajaorganisaatioiden toimintarahastoihin, ja - 700 miljoonaa euroa tilatukijärjestelmään. Budjettivallan käyttäjän näihin kahteen järjestelmään myöntämät määrärahat olivat lopulta 547 miljoonaa euroa ja 28 480 miljoonaa euroa komission oikaisukirjelmän mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten arvioituja 769 miljoonan euron ja tilatukijärjestelmää varten arvioituja 29 180 miljoonan euron kokonaismäärärahatarpeita. Liitteenä olevassa taulukossa, jossa esitetään vuoden 2010 talousarvion alustava toteutuminen 30. huhtikuuta 2010 ulottuvalla jaksolla, kahden edellä mainitun järjestelmän hyväksytyt määrärahat on sisällytetty hedelmä- ja vihannesalan 720,1 miljoonan euron ja suorien tukien 33 272 miljoonan euron alkuperäisiin talousarviomäärärahoihin ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otetaan mukaan, vuoden 2010 talousarviossa ennakoidut kokonaismäärärahat nousevat 942,1 miljoonaan euroon hedelmä- ja vihannesalalla ja 33 972 miljoonaan euroon tuotantomääristä irrotettujen suorien tukien osalta. VÄLIAIKAISISTA RAKENNEUUDISTUSMÄÄRISTÄ PERÄISIN OLEVAT TULOT (SOKERIALA) Sokerialan väliaikaisia rakenneuudistusmääriä kohdellaan käyttötarkoitukseensa sidottuina tuloina sokerin rakenneuudistustuen ja muiden sokerin rakenneuudistusrahastoon sisältyvien tukien rahoittamiseksi. Kunakin markkinointivuonna – markkinointivuodesta 2006/2007 alkaen markkinointivuoteen 2008/2009 asti – kyseiset määrät liittyvät toimijoilla kussakin jäsenvaltiossa olevien sokerin, inuliinisiirapin ja isoglukoosin määrällisiin kiintiöihin, ja jäsenvaltioiden on määrä maksaa ne rahastolle kahdessa erässä, joiden määräajat ovat 31. maaliskuuta ja 30. marraskuuta kunakin vuonna. Vuoden 2010 talousarviota laadittaessa näiden tulojen määrän arvioitiin tulevana varainhoitovuonna olevan 606,8 miljoonaa euroa. Samalla arvioitiin, että varainhoitovuodelta 2009 varainhoitovuodelle 2010 siirrettävä määrä on 717,9 miljoonaa euroa. KUVAUS MAATALOUSTUKIRAHASTON VUODEN 2010 TALOUSARVION ALUSTAVASTA TOTEUTUMISESTA Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä nykyisistä ja vuoden kuluessa tulevista eroista vuoden 2010 talousarvion eräiden momenttien osalta. Markkinatoimenpiteet Maatalousmarkkinoiden interventioihin osoitettujen määrärahojen käyttö oli 241,4 miljoonaa alhaisempi kuin indikaattorin 30. huhtikuuta 2010 osoittama taso. Ero johtuu pääasiassa elintarvikeapuohjelmista sekä maito- ja maitotuotealoista, joissa on tällä hetkellä alikäyttöä. Samaan aikaan muilla aloilla, kuten hedelmät ja vihannekset, viini ja muut kasvituotteet/toimenpiteet, on ylikäyttöä. Vilja (–12,3 milj. euroa) Määrärahojen hitaampi käyttö indikaattorin tasoon nähden tässä vaiheessa johtuu pääasiassa siitä, että viljaa on otettu julkiseen varastoon hitaammin kuin vuoden 2010 indikaattoria laadittaessa otaksuttiin. Hitaammalla tahdilla on vaikutusta aiheutuneisiin menoihin, jotka jäsenvaltiot ilmoittavat julkisen varastoinnin kustannuksine osalta. Komissio katsoo tämän tilanteen olevan väliaikainen. Tuet liitteeseen I kuulumattomille tuotteille (- 27,5 milj. euroa) Määrärahojen hitaampi käyttö indikaattorin tasoon nähden tässä vaiheessa johtuu pääasiassa siitä, että jäsenvaltioille on aiheutunut vähemmän menoja, jotka liittyvät vietyihin jalostettuihin maataloustuotteisiin sisältyville maitotuotteille maksettuihin vientitukiin. Syynä on se, että maitotuotemarkkinoiden tilanne on parantunut suuresti verrattuna vuoden 2010 talousarviota koskevaa oikaisukirjelmää laadittaessa vallinneeseen tilanteeseen. Tilanteen kohenemisen vuoksi komissio keskeytti maitotuotteiden vientitukien maksamisen marraskuussa 2009. Komissio katsoo, että määrärahojen hitaampi käyttö tällä alalla jatkuu varainhoitovuoden loppuun saakka, mistä syntyy määrärahasäästöjä. Elintarvikeapuohjelmat (–109,6 milj. euroa) Määrärahojen hitaampi käyttö indikaattorin tasoon nähden tässä vaiheessa johtuu siitä, että komissio hyväksyi vuotta 2010 koskevan elintarvikkeiden jakelusuunnitelman myöhässä. Vuoden 2010 suunnitelmaan sisältyvä viljan ja sokerin poisto julkisesta varastosta on ollut hidasta, ja samaan suunnitelmaan sisältyvä maitotuotteiden poisto alkoi vasta 1. toukokuuta 2010 jälkeen. Komissio katsoo tällä hetkellä, että tämä toteutumisvauhti on väliaikaista ja että se nopeutuu varainhoitovuoden edetessä. Sokeri (+8,9 miljoonaa euroa) Tärkeimmät tämän vuoden talousarviosta rahoitettavat toimenpiteet ovat jäljellä olevien sokerin vientitukitodistusten maksut, jotka on arvioitu 12,0 miljoonaksi euroksi, sekä vuoden 2010 elintarvikkeiden jakelusuunnitelman mukaisesti vähäosaisille jaettavaksi tarkoitetun sokerin poistamista julkisesta varastosta koskevat menot, jotka ovat arviolta -11,0 miljoonaa euroa. Kun tähän lisätään muiden sokeria koskevien järjestelmien arviolta 0,5 miljoonan euron suuruisten jäljellä olevien määrien maksaminen, sokerialan lopullinen talousarvio nousee 1,5 miljoonaan euroon. Tässä vaiheessa maataloustukirahaston tämän alan maksut koskevat pääasiassa jäljellä olevien sokerin vientitukitodistusten maksuja, joiden määrä on 9,4 miljoonaa euroa. Sokeria ei ole vielä poistettu julkisesta varastosta. Sen vuoksi tämän alan jo suoritetut maksut aiheuttavat suuren ylikäyttövajeen verrattuna indikaattorin tasoon tässä vaiheessa. Hedelmät ja vihannekset (+27,9 miljoonaa euroa hyväksyttyihin määrärahoihin verrattuna) Tämä toteutumistaso johtuu jäsenvaltioiden tuottajaorganisaatioiden toimintarahastoille suorittamista maksuista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2010 talousarvion käyttötarkoitukseensa sidotuista tuloista (huom. ks. lisätietoja edellä 2 kohdassa). Tämä toteutumistaso johtuu siitä, että 30. huhtikuuta 2010 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Lukijalle tiedoksi, että komissio otti käyttöön liitteenä olevaan alustavaa täytäntöönpanoa koskevaan taulukkoon alaviitteen *. Alaviite osoittaa sen, mikä olisi tilanne, jos indikaattoria olisi 30. huhtikuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 720,1 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 222,0 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 942,1 miljoonan euron kokonaismäärärahoihin, olisi ilmennyt –48,3 miljoonan euron alikäyttö. Komissio katsoo tässä vaiheessa tilanteen olevan väliaikainen; varainhoitovuoden 2010 talousarvio tulee toteutumaan suunnitelman mukaisesti. Viinialan tuotteet (+33,3 miljoonaa euroa) Indikaattorin 30. huhtikuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että jäsenvaltiot ovat maksaneet pääasiassa raivausohjelmille tarkoitetut maksut aiempaa nopeammassa tahdissa. Myös jäsenvaltioiden suorittamien kansallisten tukiohjelmien maksuissa on havaittavissa nopeutumista, mutta hitaampaan tahtiin. Koska tämän alan pääasiallisille menoille (kansalliset tukiohjelmat ja raivausohjelma) on vahvistettu enimmäismäärät, komissio katsoo tilanteen olevan väliaikainen. Muut kasvituotteet/toimenpiteet (+9,9 miljoonaa euroa) Indikaattorin 30. huhtikuuta 2010 osoittamien talousarviomäärärahojen tasoon verrattuna tämä talousarviomäärärahat ylittävä toteutumismalli johtuu siitä, että jäsenvaltiot ovat maksaneet pääasiassa Posei-ohjelmille tarkoitetut maksut aiempaa nopeammassa tahdissa. Komissio katsoo edellisvuoden kokemusten perusteella tilanteen olevan väliaikainen. Maito ja maitotuotteet (–154,7 miljoonaa euroa) Maitotuotemarkkinoiden tilanne on parantunut paljon verrattuna vuoden 2010 talousarviota koskevaa oikaisukirjelmää laadittaessa vallinneeseen tilanteeseen. Sen vuoksi komissio on keskeyttänyt maitotuotteiden vientitukien maksamisen. Lisäksi EU:n markkinahinnat ovat nousseet huomattavasti, joten rasvattoman maitojauheen ja voin julkiseen varastoon vienti on tyrehtynyt ja molempien tuotteiden varastoidut määrät ovat vakaantuneet. Määrärahojen hitaampi käyttö verrattuna indikaattorin tasoon tällä hetkellä johtuu alalla tällä hetkellä aiheutuneista alhaisemmista menoista, mikä on seurausta edellä mainituista syistä. Sen vuoksi komissio katsoo, että määrärahojen hitaampi käyttö tällä alalla jatkuu varainhoitovuoden loppuun saakka, mistä syntyy määrärahasäästöjä. Suorat tuet Suoria tukia koskevien määrärahojen käyttö oli 728,4 miljoonaa euroa suurempaa kuin indikaattorin 30. huhtikuuta 2010 osoittama taso. Tuotannosta irrotetut suorat tuet (+ 865,4 miljoonaa euroa hyväksyttyihin määrärahoihin verrattuna) Toteutumistaso johtuu pääasiassa jäsenvaltioiden tilatukijärjestelmää varten suorittamista maksuista, jotka rahoitetaan sekä hyväksytyistä talousarviomäärärahoista että vuoden 2010 talousarvion yhteydessä tämän järjestelmän käyttötarkoitukseensa sidotuista tuloista (huom. ks. lisätietoja edellä 2 kohdassa). Tämä toteutumistaso johtuu siitä, että 30. huhtikuuta 2010 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Lukijalle tiedoksi, että komissio otti käyttöön liitteenä olevaan alustavaa täytäntöönpanoa koskevaan taulukkoon alaviitteen *. Alaviite osoittaa sen, mikä olisi tilanne, jos indikaattoria olisi 30. huhtikuuta 2010 sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 33 272 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 700 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 33 972 miljoonan euron kokonaismäärärahoihin, olisi ilmennyt 190,3 miljoonan euron ylikäyttö. Komissio katsoo tällä hetkellä, että järjestelmä toteutuu paremmin vuonna 2010 kuin vuonna 2009. Muut suorat tuet (–138,5 miljoonaa euroa) Tämä toteutumismalli johtuu pääasiassa jäsenvaltioiden eräille järjestelmille (emolehmä-, tupakka- ja durumvehnäpalkkiot) aiempaa hitaammin suorittamista maksuista verrattuna indikaattorin tällä hetkellä osoittamaan tasoon. Komissio arvioi tässä vaiheessa, että tilanne on väliaikainen. Maatalousmenojen tarkastaminen Edeltävien varainhoitovuosien tilien tarkastaminen ja hyväksyminen (+115 milj. euroa) Tämänhetkinen toteutumistaso johtuu tilien tarkastamis- ja hyväksymismenettelyssä jo tehtyjen oikaisujen vertaamisesta vastaavan indikaattorin tasoon 30. huhtikuuta 2010. Olisi kuitenkin huomattava, että kaikkia tämän varainhoitovuoden aikana odotettavissa olevia tilien tarkastamista ja hyväksymistä koskevia päätöksiä ei ole vielä julkistettu. Sen vuoksi komissio katsoo tässä vaiheessa, että toteutumistaso on väliaikainen. Olisi kuitenkin korostettava, että vaikka komissio ehdotti vuotta 2010 koskevassa oikaisukirjelmässään –80,0 miljoonan euroa oikaisuja, budjettivallan käyttäjä päätti käyttää –310,0 miljoonan euron suuruista määrää. Tässä vaiheessa komissio katsoo, että sen tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvat oikaisut eivät riitä kattamaan tätä budjettivallan käyttäjän edellyttämää poikkeuksellista määrää. Tämä tilanne johtaa lopulta negatiivisten talousarviomäärärahojen merkittävään vajeeseen, joka komission olisi katettava positiivisilla talousarviomäärärahoilla päättääkseen tämän budjettikohdan vuonna 2010. MAATALOUSTUKIRAHASTON KÄYTTÖTARKOITUKSEENSA SIDOTTUJEN TULOJEN TOTEUTUMINEN Liitteenä oleva taulukko osoittaa, että 30. huhtikuuta 2010 oli kerätty 522,7 miljoonaa euroa käyttötarkoitukseensa sidottuja tuloja seuraavasti: - sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 188,8 miljoonaa euroa, ja lisää tuloja ennakoidaan saatavan varainhoitovuoden loppuun mennessä; - sääntöjenvastaisuuksien perusteella saadut tulot ovat 92,4 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä, ja - tässä vaiheessa kaikki maidon lisämaksusta saatavat tulot on pitänyt kerätä, ja ne ovat 100 miljoonaa euroa, kun alun perin esitetty arvio oli 98 miljoonaa euroa; - alun perin arvioidusta 133 miljoonasta eurosta poiketen vuodesta 2009 vuoteen 2010 siirrettävä käyttötarkoitukseensa sidottujen tulojen määrä oli lopulta 141,5 miljoonaa euroa. Maataloustukirahaston menoihin 30. huhtikuuta 2010 käytettävissä oleva käyttötarkoitukseensa sidottujen tulojen määrä on siis 522,7 miljoonaa euroa. Tässä vaiheessa komissio arvioi, että varainhoitovuonna 2010 kerättäviksi suunnitellut 789 miljoonan euron käyttötarkoitukseensa sidotut tulot saadaan kerättyä vuoden 2010 talousarvioon täysimääräisesti. VÄLIAIKAISISTA RAKENNEUUDISTUSMÄÄRISTÄ PERÄISIN OLEVIEN TULOJEN TOTEUTUMINEN (SOKERIALA) Jäsenvaltiot maksoivat marraskuussa 2009 markkinointivuonna 2008/2009 maksettaviksi kuuluvien väliaikaisten rakenneuudistusmäärien toisen erän, joka oli alun perin arvioitua määrää vastaava eli 606,8 miljoonaa euroa. Lisäksi alun perin arvioidusta 717,9 miljoonasta eurosta poiketen vuodelta 2009 vuodelle 2010 siirrettävä käyttötarkoitukseensa sidottujen tulojen määrä oli lopulta 768,3 miljoonaa euroa. EU:n talousarviosta vuonna 2010 väliaikaisina rakenneuudistusmäärinä käytettävissä olevien käyttötarkoitukseensa sidottujen tulojen kokonaismääräksi muodostui siis 1 375,1 miljoonaa euroa. SOKERIALAN RAKENNEUUDISTUSRAHASTON TOTEUTUMINEN Jäsenvaltiot olivat huhtikuun 2010 lopussa suorittaneet 91,1 miljoonaa euroa tukimaksuja uudistetulle sokeriteollisuudelle monipuolistamistukia sekä sokerinpuhdistustukia varten. PÄÄTELMÄT Maataloustukirahaston talousarviomäärärahojen alustava täytäntöönpano 30. huhtikuuta 2010 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattorin mukaisen tason noin 571,2 miljoonalla eurolla. Ylikäyttö johtuu pääasiassa suoriin tukiin liittyvistä menoista. Maitomarkkinoiden tilanteen paraneminen synnyttää kuitenkin maatalousmarkkinoiden interventioihin liittyviä säästöjä sekä maitotuotteiden vientitukiin liittyvien ennakoitujen menojen että voin ja rasvattoman maitojauheen julkisen varastoinnin ennakoitujen menojen osalta. Tässä vaiheessa komissio arvioi, että sekä käytettävissä oleva että vuoden kuluessa vielä käytettäväksi tuleva käyttötarkoitukseensa sidottujen tulojen määrä käytetään pääasiassa tuottajaorganisaatioiden toimintarahastojen ja tilatukijärjestelmän rahoittamiseksi, kuten talousarviota laadittaessa alun perin ennakoitiin. Koska budjettivallan käyttäjä korotti sääntöjenmukaisuustarkastuksesta johtuvia oikaisuja -230,0 miljoonalla eurolla eli yhteensä -310,0 miljoonaan euroon, komissio uskoo, että näitä negatiivisia menoja ei pystytä rahoittamaan komission tekemistä tilien tarkastamista ja hyväksymistä koskevista päätöksistä ja jäsenvaltioiden maksumääräaikojen noudattamatta jättämisistä johtuvista muista oikaisuista saatavilla tuloilla. Komissio uskoo, että näiden negatiivisten menojen rahoittamaton osuus katetaan edellä mainituilla, maatalousmarkkinoilla (erityisesti maitoalalla ja liitteeseen I kuulumattomien tuotteiden aloilla) mahdollisesti syntyvillä säästöillä ja vuonna 2010 käytettävissä olevilla käyttötarkoitukseensa sidotuilla tuloilla. LIITE [pic] [1] EUVL L 209, 11.8.2005, s.1. [2] Siirretyt käyttötarkoitukseensa sidotut tulot on käytettävä ensin eli ennen budjettivallan käyttäjän hyväksymiä määrärahoja tai vuoden kuluessa kertyneitä käyttötarkoitukseensa sidottuja tuloja (varainhoitoasetuksen 10 artikla).